b'\n_START_ARTICLE_\nIvan III. Vasa\n_START_PARAGRAPH_\nIvan III. (\xc5\xa1ved. Johan III.) (dvorac Stegeborg kraj S\xc3\xb6derk\xc3\xb6pinga, 21. prosinca 1537. \xe2\x80\x93 Stockholm, 27. studenog 1592.), \xc5\xa1vedski kralj od 1568. do 1592. godine iz dinastije Vasa. Naslijedio je na prijestolju polubrata Erika XIV. Bio je vrlo pobo\xc5\xbean i poku\xc5\xa1ao je ostvariti pomirenje izme\xc4\x91u luteranske i katoli\xc4\x8dke Crkve._NEWLINE_Rodio se u obitelji kralja Gustava I. Vase i njegove druge supruge Margarete Leijonhufvud. Godine 1556. otac ga je imenovao finskim knezom te je po\xc4\x8deo voditi vlastitu politiku, neovisnu o \xc5\xa1vedskoj kruni, \xc5\xa1to ga je 1560. godine dovelo u sukob s bratom Erikom XIV. Nakon \xc5\xa1to se 1562. godine o\xc5\xbeenio poljskom princezom Katarinom Jagelovi\xc4\x87, brat ga je dao utamni\xc4\x8diti._NEWLINE_Godine 1567. pu\xc5\xa1ten je iz zato\xc4\x8deni\xc5\xa1tva, nakon \xc4\x8dega se udru\xc5\xbeio s bratom Karlom, svrgnuo Erika s prijestolja i preuzeo krunu za sebe. Dovr\xc5\xa1io je rat s Danskom potpisav\xc5\xa1i mirovni sporazum kojim se odrekao vlasti nad Estonijom._NEWLINE_Godine 1587. priskrbio je sinu Sigismundu poljsku krunu, a nakon o\xc4\x8deve smrti naslijedio je i \xc5\xa1vedsko prijestolje.'